ഇന്ത്യക്കാരുടെ ഫെയ്സ്ബുക്ക് വിവരങ്ങൾ യാതൊരു വിധത്തിലുളള പ്രചരങ്ങൾക്കും ഉപയേഗിച്ചിട്ടില്ലന്ന് ബ്രിട്ടൻ ആസ്ഥാനമായ വിവാദ സ്ഥാപനം കേംബ്രിഡ്ജ് അനാലിറ്റിക്ക വ്യക്തമാക്കി . ഇന്ത്യക്കാരായ 5.62 ലക്ഷം ആൾക്കാരുടെ വിവരങ്ങൾ ചോർന്നതായി ഫെയ്സ്ബുക്ക് കഴിഞ്ഞദിവസം കുറ്റസമ്മതം നടത്തിയിരുന്നു . ഇതിനുപിന്നാലെ സംശയങ്ങളുടെ മുനകൾ കേംബ്രിഡ്ജ് അനലിറ്റിക്കയ്ക്ക് നേരെ തിരിഞ്ഞിരുന്നു . ഇതിനെത്തുടർന്നാണ് ഇങ്ങനെയെരു വിശദീകരണവുമായി മുന്നോട്ടുവരാൻ കേംബ്രിഡ്ജ് അനലിറ്റിക്കയെ പ്രേരിപ്പിച്ചത് . ഫെയ്സ്ബുക്ക് വിവരചേർച്ചയുമായി ബന്ധപ്പെട്ട് ഫെയ്സ് ബുക്കിനോടും കേംബ്രിഡ്ജ് അനലിറ്റിക്കയോടും പ്രത്യേകമായി വിശദീകരണം ചോദിക്കാനാണ് ഇന്ത്യയുടെ തീരുമാനം . രണ്ട് സ്ഥാപനങ്ങളും രണ്ട് രീതിയിലുളള പ്രതികരണങ്ങൾ നടത്തുന്നത് സർക്കാരിലും തെരഞ്ഞെടുപ്പ് കമ്മീഷണിലും ആശയക്കുഴപ്പങ്ങൾ സൃഷ്ടിച്ചിരിക്കുകയാണ് . ഏപ്രിൽ 7 ന് അനലിറ്റിക്കയോട് ഇന്ത്യ വിശദീകരണം ചോദിച്ചിരുന്നു . എന്നാൽ തങ്ങൾക്ക് വിശദീകരണത്തിന് കൂടുതൽ സമയം വേണമെന്നാണ് കേംബ്രിഡ്ജ് അനലിറ്റിക്ക മറുപടി നൽകിയത് . ഇന്ത്യൻ രാഷ്ട്രീയത്തെ പിടിച്ചുകുലുക്കിയോക്കാവുന്ന കേംബ്രിഡ്ജ് അനലിറ്റിക്ക വിവാദത്തിൽ കരുതലോടെയാണ് ഇന്ത്യൻ സർക്കരിൻറെ നീക്കങ്ങൾ .